मनुष्य के शरीर में वैसे तो पाँच इंद्रिया होती हैं जिनसे वह इस संसार की हर भौतिक वस्तु का आनंद ले पाता है। वैसे हमारी एक और इंद्री भी होती है जिसे छठी इंद्री भी कहते हैं। छठी इंद्री को अंग्रेजी में सिक्स्थ सेंस कहते हैं। सिक्स्थ सेंस एक मानसिक चेतना से जुड़ी प्रक्रिया है। ये वैसे तो दुनिया के लगभग हर व्यक्ति में होती है। इसी के कारण किसी भी इंसान को अपने या परिजनों के साथ होने वाली कुछ घटनाओं का पूर्वाभास हो जाता है। मगर अक्सर बच्चों में बड़ों की तुलना में ये सेंस ज्यादा होता है बड़े होने पर ये कम होता जाता है।